Nafarroako Parlamentuko Eledunen Batzarrak, 2019ko urriaren 14an egindako bilkuran, ondoko adierazpena onetsi zuen:

“Nafarroako Parlamentuak honako adierazpen instituzional hau onesten du, urriaren 19an Bularreko Minbiziaren Nazioarteko Eguna ospatzen dela-eta:

1. Egun horren karietara Nafarroan egiten diren ekitaldiak aldezten ditu, eta herritarrei dei egiten die horietan parte har dezaten; bereziki, Bularreko Minbiziaren aurkako VIII. Lasterketa Solidarioan, zeina urriaren 27an eginen baita.

2. Ekitaldi instituzional bat egitea Nafarroako Parlamentuan heldu den urriaren 18an, 12:00etan, eta bertara gonbidatzea Nafarroako Gobernua, foru parlamentariak, Saray elkartea, herritarrak oro har eta hedabideak ere.

3. Urriaren 18 eta 19an Nafarroako Parlamentuaren egoitzako fatxadan olan bat jartzea arrosa koloreko xingolarekin, hori baita bularreko minbiziaren aurkako borrokaren ikurra, eta hilaren 19an fatxada arrosa kolorez argiztatzea”. (10-19/DEC-00064).

Iruñean, 2019ko urriaren 14an

Lehendakaria: Unai Hualde Iglesias